CELEX: 62014FN0043
Language: el
Date: 2014-04-14 00:00:00
Title: Υπόθεση F-43/14: Προσφυγή της 14ης Απριλίου 2014 — ΖΖ κατά Επιτροπής

1.9.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 292/61
            
         Προσφυγή της 14ης Απριλίου 2014 — ΖΖ κατά Επιτροπής
   (Υπόθεση F-43/14)
   2014/C 292/79
   Γλώσσα διαδικασίας: η γαλλική
   
      Διάδικοι
   
   
      Προσφεύγουσα: ΖΖ (εκπρόσωπος: S. Orlandi, δικηγόρος)
   
      Καθής: Ευρωπαϊκή Επιτροπή
   
      Αντικείμενο και περιγραφή της διαφοράς
   
   Ακύρωση της αποφάσεως περί αναγνωρίσεως των συνταξιοδοτικών δικαιωμάτων της προσφεύγουσας στο συνταξιοδοτικό σύστημα της Ένωσης κατ’ εφαρμογή των νέων ΓΕΔ σχετικά με τα άρθρα 11 και 12 του παραρτήματος VIII του Κανονισμού υπηρεσιακής κατάστασης των υπαλλήλων, καθώς και της αποφάσεως της 19ης Αυγούστου 2013, η οποία περατώνει την εξέταση της υποθέσεως σχετικά με τη μεταφορά των συνταξιοδοτικών δικαιωμάτων που απέκτησε η προσφεύγουσα στο caisse nationale d’assurance vieillesse des travailleurs salariés (Εθνικό Ταμείο Ασφαλίσεως Γήρατος Μισθωτών — CNAVTS).
   
      Αιτήματα της προσφεύγουσας
   
   Η προσφεύγουσα ζητεί από το Δικαστήριο Δημόσιας Διοίκησης:
   
               —
            
            
               να κρίνει παράνομο και, ως εκ τούτου, μη εφαρμοστέο το άρθρο 9 των γενικών εκτελεστικών διατάξεων του άρθρου 11, παράγραφος 2, του παραρτήματος VIII του ΚΥΚ,
            
         
               —
            
            
               να ακυρώσει την απόφαση της 18ης Σεπτεμβρίου 2013 περί αναγνωρίσεως των συνταξιοδοτικών δικαιωμάτων που είχαν αποκτηθεί από την προσφεύγουσα πριν από την εκ μέρους της ανάληψη υπηρεσίας, στο πλαίσιο της μεταφοράς αυτών στο συνταξιοδοτικό σύστημα των θεσμικών οργάνων της Ευρωπαϊκής Ένωσης, κατ’ εφαρμογή των γενικών εκτελεστικών διατάξεων του άρθρου 11, παράγραφος 2, του παραρτήματος VIII του ΚΥΚ της 3ης Μαρτίου 2011,
            
         
               —
            
            
               να ακυρώσει την απόφαση της 19ης Αυγούστου 2013, με την οποία περατώνεται η εξέταση της υποθέσεως σχετικά με τη μεταφορά των συνταξιοδοτικών δικαιωμάτων που απέκτησε η προσφεύγουσα στο caisse nationale d’assurance vieillesse des travailleurs salariés (Εθνικό Ταμείο Ασφαλίσεως Γήρατος Μισθωτών — CNAVTS).
            
         
               —
            
            
               να καταδικάσει την Επιτροπή στα δικαστικά έξοδα.